Malabreikers fusionen circ i break dance en Burjajove
2025-07-24

La vesprada i la nit del divendres 2 de gener, la Casa de Cultura serà un formiguer de moviment. En dues sessions gratuïtes per a tots els públics, la primera a les 19 h i la segona a les 23 h, Beto i Tornillo, Els Malabreikers, arribaran a Burjajove per fer ballar tots els assistents amb un xou que combina acrobàcies impossibles amb el millor break dance.

Amb malabars, acrobàcia i molt d’humor amb sabor a retro-break, Malabreikers és una creació de Daniel Sánchez Rodríguez i Roberto Carlos Rodrigues Ramalho. Dirigit per Rolando San Martín, sorgeix de l’impuls de crear un espectacle fresc i dinàmic amb format de carrer, en el qual la tècnica dels malabars i les acrobàcies es complementa, durant tot l’espectacle, amb la comèdia.